อยากถามว่า มีเพศสัมพันธ์กับแฟนค่ะเมื่อวันพุธค่ะ หลั่งนอก แล้วกินยาคุมฉุกเฉินไป พอวันพุธสัปดาห์ถัดมา มีเลือดออกค่ะเป็นสีน้ำตาลเข้มออกแดงบ้างบางครั้ง อยากถามว่าเกิดอะไรขึ้นค่ะ มันจะเป็นเลือดล้างหน้าเด็กมั้ยค่ะ กลุ้มมากค่ะ
สวัสดีค่ะ หากได้ทานยาคุมฉุกเฉินไปเมื่อวันพุธสัปดาห์ที่แล้ว และในวันพุธของสัปดาห์ต่อมา ได้มีเลือดออกมา หากไม่ใช่ช่วงวันที่ประจำเดือนควรจะมา เลือดดังกล่าวน่าจะเกิดจากผลของยาคุมฉุกเฉินได้ ซึ่งอาจมีปริมาณมากหรือน้อยก็ได้ และอาจมาได้นาน 1-4 วัน ไม่ได้อันตรายอะไร ส่วนประจำเดือนจริงๆ นั้น อาจมาในช่วงเวลาเดิม หรืออาจมาช้ากว่าปกติก็ได้สำหรับเลือดล้างหน้าเด็กนั้น จะพบที่ประมาณ 6-12 วันหลังจากมีการปฏสนธิเกิดขึ้น ดังนั้น หากเลือดออกมาเพียงแค่ 1 วัน และมีปริมาณน้อย ก็ยังอาจมีโอกาสเป็นเลือดล้างหน้าเด็กได้ แต่หากออกนานเกิน 2 วัน หรือมีปริมาณมาก ก็ไม่น่าใช่เลือดล้างหน้าเด็กค่ะ